

Ljubljana, 27. 12. 2023

**Z A P I S N I K**

6. redne seje Sveta RTV Slovenija z dne 21. decembra 2023. Seja se je pričela ob 14.02 uri v sejni sobi 5A/52, RTV center, Kolodvorska 2, Ljubljana in preko MS Teams.

**PRISOTNI ČLANI SVETA: ODSOTNI:**

1. Andrea Bartole (preko MS Teams) 1. Gaja Brecelj – opr.
2. Barbara Brezavšček Stegeman
3. Gregor Drnovšek
4. Goran Forbici
5. Aleš Novak
6. Boštjan Ogris
7. Robert Pajek
8. Janez Pirc
9. Robert Požonec
10. Igor Prassel
11. Klaudija Sedar
12. Špela Stare
13. Ilinka Todorovski
14. Tadej Troha

15. Andreja Trtnik

16. Andraž Vehovar

**OSTALI PRISOTNI:**

Zvezdan Martić predsednik Uprave

Simon Kardum član Uprave

Franci Pavšer delavski direktor

Mirko Štular direktor Radia Slovenija

Ksenija Horvat direktorica Televizije Slovenija

Kaja Jakopič direktorica Digitalnih vsebin

Saša Umek Knez vodja področja Finančne zadeve in računovodstvo

Ivana Nedižavec Korada namestnica predsednice Finančnega odbora

Rajko Gerič odgovorni urednik UPE Informativni program drugega program TV SLO

Danijel Poslek v. d. odgovornega urednika I. programa Radia Slovenija

Nejc Jemec odgovorni urednik II. Programa Radia Slovenija

Gregor Peternel odgovorni urednik UPE Športni program

Matej Žunkovič v. d. vodje Regionalnega RTV-centra Maribor

Ksenja Tratnik v. d. urednika Uredništva za nove medije

Marica Uršič Zupan varuhinja pravic gledalcev in poslušalcev

Tomislav Špilak predsednik Programskega odbora za problematiko programskih vsebin za invalide

Franc Kuplen Svet delavcev

Tom Zalaznik sindikat tehničnih in administrativnih delavcev

Helena Milinković koordinacija sindikatov novinarjev RTV SLO

**PREKO MS TEAMS POVEZAVE SO SEJO SPREMLJALI:**

Andraž Pöschl odgovorni urednik UPE Kulturni in umetniški program

Polona Fijavž v. d. odgovornega urednika UPE Informativni program prvega programa TV SLO

David Runco v. d. vodje Regionalnega RTV-centra Koper – Capodistria

Marija Maja Kojc v. d. vodje OE Glasbena produkcija

József Végi pomočnik predsednika Uprave za radio in televizijo za avtohtono madžarsko narodno skupnosti

Ingrid Kovač Brus odgovorna urednica UPE Uredništvo tretjega programa

Andrej Šavko v. d. odgovornega urednika UPE Regionalni radijski program

Darko Pukl odgovorni urednik UPE Uredništvo radijskega programa za tujo javnost

Atilla Pisnjak odgovorni urednik UPE Radijski program za madžarsko narodno skupnost

Monika Bertok odgovorna urednica UPE Televizijski program za italijansko narodno skupnost

Tomaž Karat v. d. odgovornega urednika UPE Regionalni televizijski program

Jože Knez vodja OE Televizijska produkcija

Robert Levstek odgovorni urednik UPE Regionalni radijski program

Vanja Vardjan odgovorni urednik UPE Razvedrilni program

Peter Kosmač sindikat kulturno umetniških ustvarjalcev

Andrej Trojer v. d. vodje OE Oddajniki in zveze

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil naslednji dnevni red:

1. ***Programsko-produkcijski in finančni načrt za 2024***
2. ***Novi programski standardi RTV Slovenija***
3. ***Predlogi in pobude varuhinje, programskih odborov, komisij in članov sveta***

**AD 1**

***Predsedujoči*** je uvodoma povedal, da je svet Programsko-produkcijski in Finančni načrt že večkrat obravnaval v okviru Komisije za PPN in Komisije za nadzor poslovanja RTV Slovenija, tudi v prisotnosti uprave in odgovornih urednikov. ***Predsednik uprave*** je v nadaljevanju pojasnil, da so razmere izjemno težke in da jim je kljub težki finančni situaciji uspelo sestaviti PPN in FN tudi z dodanimi opombami in predlogi svetnikov in da je zadnja verzija predloga najboljše, kar se je v tem kratkem času in s temi finančnimi viri lahko pripravilo. Opozoril je, da v primeru nesprejetja dokumentov ostane le še možnost poslovanja po sistemu dvanajstin, kar pa pomeni še manj denarja, manj programa in kaos za vse, ki pripravljajo program. Izpostavil je še, da odpade možnost najema kredita, kar so svetovali tudi že na Ministrstvu za finance in Ministrstvu za kulturo ter članice Finančnega odbora. Član uprave ***Simon Kardum*** je povedal, da se ne strinja z nobeno različico Programsko-produkcijskega in Finančnega načrta. Tudi delavski direktor se s predlogom PPN-ja in osnutkom FN-ja ne strinja, poudaril je, da kadrovski načrt ni usklajen z enotami.

V nadaljevanju so svoja mnenja o dokumentih delili še direktorji. ***Direktorica digitalnih vsebin*** je povedala, da je kljub ambiciozni pripravi PPN-ja končna verzija za MMC slaba, saj se s tako okrnjenim načrtom razvoj digitala šibi. ***Direktor Radia Slovenija*** je poudaril, da to verzijo PPN-ja težko zagovarja pred zunanjo javnostjo ter da upa, da bo radio lahko ohranil vsaj približno enako podporo javnosti, kot jo ima sedaj. Povedal je še, da na radijski strani kadrovski načrt ni realen in da se s kadrovsko sliko ukvarjajo bolj kot z vsebinskimi prioritetami. ***Direktorica Televizije Slovenija*** pa je izpostavila, da bo TV Slovenija v letu 2024 svojim gledalcem omogočila spremljanje vseh večjih športnih dogodkov.

Svoja mnenja so podali tudi nekateri odgovorni uredniki ter vodji regionalnih centrov.

***Namestnica predsednice Finančnega odbora*** je povedala, da Finančni načrt ni idealen, je pa uravnotežen in temelji tudi na zavezah načrtovalcev, da se bodo tega načrta držali hkrati je opozorila na tveganja, ki so zapisana v sklepu FO. Stališče FO je, da mora biti izkaz prihodkov in odhodkov uravnotežen, saj JZ RTV Slovenija pripravlja številne računovodske izkaze. Mnenje Ministrstva za finance in Ministrstva za kulturo je, da izkaz poslovnih prihodkov in odhodkov po poslovnem dogodku ne sme biti uravnotežen, saj bi na ta način svet potrdil poslovanje zavoda z izgubo. FO je mnenja, da ima RTV Slovenija pred seboj tri pomembne naloge:

* dvig RTV prispevka,
* optimizacija poslovanja zavoda (kadrovsko, organizacijsko in finančno),
* iskanje dodatnih virov za financiranje.

V nadaljevanju je varuhinja pravic gledalcev in poslušalcev povedala, da je pred pripravo PPN-ja podala svoja priporočila in da jih dani dokumenti nekaj tudi upošteva - PPN ni posegel v dostopnost vsebin za invalide in niti ne v programe madžarske in italijanske narodne skupnosti. Zagotavlja prenose olimpijskih iger in evropskega prvenstva v nogometu. Poudarila je, da je opazen trud, da bi z manj denarja naredili več.

V nadaljevanju razprave je sledilo kar nekaj vprašanj s strani svetnikov, namenjenih upravi, kaj se zgodi s programom v drugi polovici leta v primeru, če dodatnih sredstev ne bo. Predsednik uprave je pojasnil, da je ukrepe oziroma predloge še potrebno pripraviti.

***Predstavnik Sveta delavcev*** je povedal, da Svet delavcev ni opravil skupnega posvetovanja o zadnji verziji PPN-ja in FN-ja s predlagateljem. Na zadnji seji je Svet delavcev obravnaval predhodno verzijo in nanjo podal tudi nekaj pripomb. Svet delavcev je tudi sprejel sklep, da naj uprava posreduje novo verzijo dokumentov, o katerih se bodo skupaj posvetovali.

***Predstavnik Pravne pisarne*** je povedal, da je bila zahteva po skupnem posvetovanju, ki jo določa 16. člen participacijskega sporazuma izpolnjena, ni pa podal točnega mnenja o tem, če je ta zahteva bila tudi izvršena. Za nadaljnja vprašanja predstavnik pravne pisarne ni bil več dosegljiv.

Po premoru je v razpravi, ki je sledila ***predsedujoči*** na podlagi poizvedovanj o praksi prejšnjih let pojasnil, da Svet delavcev ni sprejemal sklepov v zvezi z dokumenti in da tudi v preteklosti Svet delavcev ni obravnaval tiste verzije dokumenta, ki jo je Svet.

V nadaljevanju je bil na predlog nekaterih svetnikov sprejet (15; 10, 3, 2) proceduralni sklep:

***O Programsko-produkcijskem in Finančnem načrtu glasujemo na današnji seji.***

Pred glasovanjem o sklepih je predsedujoči še enkrat pojasnil, da obravnavana dokumenta nista nekaj, na kar bi bili ponosni, ampak da je to samo preživetveni načrt. Izrazil je tudi svoja pričakovanja, da bo okoli meseca maja izveden rebalans.

Soglasno (16) je bil sprejet sklep:

***1 – 1 Svet RTV Slovenija nalaga upravi, da pripravi program celostne programske, kadrovske, finančne in sistemske reorganizacije RTV Slovenija.***

***Do 19. januarja naj predloži predlog strateških ciljev reorganizacije, do 21. februarja ključna izhodišča reorganizacije z ukrepi za doseganje posameznih ciljev in do 20. marca predlog programa z akcijskim načrtom za prvi dve leti. Predlog programa mora vsebovati cilje, ukrepe, aktivnosti in njihove časovnice ter mejnike. Sklep ne velja, če PPN in FN 2024 nista potrjena.***

V nadaljevanju je bil sprejet (16; 13, 3, 0) sprejet sklep:

***1 – 2 Svet RTV Slovenija sprejme Programsko-produkcijski načrt za leto 2024, programske sheme radijskih in televizijskih programov RTV Slovenija in Finančni načrt za leto 2024.***

Podan je bil predlog, da se seje prekine, zato so svetniki glasovali še o proceduralnem sklepu, ki je bil (15) sprejet:

***Današnja seja se prekine, druga točka dnevnega reda bo obravnavana na dopisni seji.***

---

*Podatki o glasovanju:*



*Svetniki, ki so na seji sodelovali preko MS Teamsov, so se na poziv predsednika sveta o svojem glasu izrekli ustno.*

Seja je bila končana ob 18.45.

Zapisala: Goran Forbici, l. r.

Nastja Zajc, l.r. Predsednik Sveta RTV Slovenija